Iaccetans

Los iaccetans (iakketanoi en griego clasico, iacetani en latín) estió una comunidat humana que pobló parte de l'Alto Aragón antes de los romanos.

A suya capital estió Iacca (actual Chaca, en escritura ibera 25px) d'on prenen lo nombre. S'ha considerato que podeban estar relacionatos con los aquitano, por lo pareixito de nombre, que puet estar casual. Se sape que emitioron moneda. Los mencionan Estrabón, Plinio lo Viello y Ptolomeu.

La suya pertinenza u no a los pueblos basco-aquitanos ye controvertita. Estrabón los menciona en las suyas cronicas sobre Sertorio como un pueblo independient de los bascons, pero Ptolomeu diz que Iacca yera una ciudat bascona.

Los enemigos naturals de los iaccetans yeran los suessetans de Cinco Villas y talment Plana de Uesca. A sobén los iaccetans saqueyaban las tierras de los suessetans. Los romanos redotoron a los iaccetans en 195 aC, cuan Catón prenio Iacca con aduya suessetana (los suessetans distrayoron a l'exercito iaccetán). En l'anyo 19 lo suyo territorio fue adhibito a l'Imperio Romano dimpués de las Guerras Cantabras.

Se sape poco de la suya cultura material porque lo suyo territorio no ye rico en chacimientos arqueolochicos de la suya epoca. La poca ceramica trobata en lo suyo territorio puet estar u derivata de la ceramica de los Campos d'Urnas u d'orichen ibero ilerchet.

En tiempos d'Al-Andalus u dominación musulmana en a Peninsula Iberica a localidat de Chaca yera despoblata u poco poblata pero quedaba recuerdo onomastico d'os iaccetans u Al-Djalasqiyyin que mencionan ciertas cronicas encara en o sieglo IX. En l'anyo 852 s'escribió:

Dos cheografos de principios d'o sieglo X (Istahrí y Iacubí) escribioron en arabe o nombre d'o país d'os iaccetans:

 Referencias 

 Vinclos externos 
Pachina sobre la moneda ibera
Gran Enciclopedia Aragonesa
Gran Enciclopedia Rialp sobre os iaccetans

Categoría:Edat Antiga en Aragón
Categoría:Pueblos prerromanos d'Hispania